stanford-oval/wikipedia huggingface dataset:
גרייט בריטיין (אונייה)
לקריאה נוספת

American Chain Association (2005): Standard Handbook of Chains: Chains for Power Transmission and Material Handling. Second Edition (Dekker Mechanical Engineering), CRC Press, p. 10.
Ball, Adrian and Wright, Diana (1981): SS Great Britain, David & Charles, London.
Brunel, Isambard Junior (1870): The Life of Isambard Kingdom Brunel, Civil Engineer . Digitized copy in Project Gutenberg.
Claxton, Capt. R. N. (1845): History and Description of the Steamship Great Britain, J. Smith Homans, New York. Digitized copy in Internet Archive.
Conebeare, John (2011). "Thomas Guppy (1797–1882)" in: Engineers Walk, Retired Professional Engineers' Club – Bristol.
Corlett, E. (1990): The Iron Ship. London, Conway Maritime Press.
Dumpleton, Bernard and Miller, Muriel (2002): Brunel's Three Ships, Intellect Books.
Fletcher, R. A. (1910): Steamships: The Story Of Their Development To The Present Day, Sidgwick & Jackson Ltd., London.
Fox, Stephen (2003): Transatlantic: Samuel Cunard, Isambard Brunel, and the Great Atlantic Steamships. Harper Collins.
Gibbs, Charles Robert Vernon (1957): Passenger Liners of the Western Ocean: A Record of Atlantic Steam and Motor Passenger Vessels from 1838 to the Present Day. John De Graff.
Maginnis, Arthur J. (1900): The Atlantic Ferry: Its Ships, Men and Working, Whittaker and Co., London and New York.
Reid, Alexander (ed.) (1862): The Cabinet, or a Repository of Facts, Figures and Fancies relating to the Voyage of the "Great Britain". Melbourne: J. Reid, 1862 (a modified reprint of a periodical compiled and printed on board during the voyage).
בורונדי

הרפובליקה של בּוּרוּנדי (בקירונדי: Republika y'u Burundi; בצרפתית: République du Burundi) היא מדינה ללא מוצא לים השוכנת ביבשת אפריקה. היא גובלת ברואנדה בצפון, ברפובליקה הדמוקרטית של קונגו במערב ובטנזניה בדרום ובמזרח. לפעמים היא מקוטלגת גם כחלק ממרכז אפריקה. בירתה של בורונדי היא העיר גיטגה במרכז המדינה, שהחליפה את הבירה הקודמת בוג'ומבורה, עיר הראשה במדינה. רוב גבולה הדרומי-מערבי גובל באגם טנגניקה.
אוכלוסיית בורונדי מונה כ-12.8 מיליון נפש. ההרכב האתני במדינה דומה לזה שברואנדה השכנה, ומורכב מרוב של בני הוטו ומיעוט של בני טוטסי.
בורונדי קיבלה את עצמאותה מידי האימפריה הבלגית ב-1962. מאז קבלת העצמאות סבלה מאי-יציבות שלטונית והפיכות חוזרות. המתח האתני בין ההוטו לטוטסי הוביל למלחמות אזרחים ולטיהור אתני.
כלכלת המדינה מבוססת על חקלאות, ונכון ל-2022 היא המדינה הענייה ביותר בעולם.
היסטוריה

בורונדי הייתה ממלכה עצמאית מאז המאה ה-16. שורשיה של הממלכה הבורונדית הם בעבר הרחוק. על פי האגדה, נטארה רושאטסה, מייסד השושלת המקורית, עבר לבורונדי מרואנדה השכנה במאה ה-17, אך מקורות אמינים יותר סוברים שנטארה היגר מבוהא שבדרום-מזרח, והקים את יסודות ממלכתו באזור נקומה. מוסד המלוכה במדינה היה אחד הקשרים האחרונים של המדינה עם עברה, עד להפלתו ב-1966.
ב-1898 היא הפכה למושבה גרמנית, יחד עם רואנדה. בשנת 1916 עברה בורונדי לשלטון בלגיה לאחר שהבלגים כבשו את האזור מידי הגרמנים כחלק ממלחמת העולם הראשונה. כך הייתה חלק מהמנדט רואנדה-אורונדי הבלגי בשנת 1923, תחת פיקוחו של חבר הלאומים, ולאחר מכן טריטוריית חסות של האו"ם תחת שלטון בלגי מנהלתי אחרי מלחמת העולם השנייה.
מאז קבלת העצמאות ב-1962 ועד הבחירות ב-1993 נשלטה בורונדי בידי שרשרת רודנים צבאיים, כולם בני מיעוט הטוטסי. לאורך כל השנים האלו אירעו מהומות אתניות נרחבות, כולל האירועים בשנות 1964, 1972 (רצח העם בבורונדי) וסוף שנות השמונים. בבחירות הדמוקרטיות הראשונות, בשנת 1993, ניצחה החזית למען הדמוקרטיה בבורונדי (FRODEBU), בהנהגת ברוב ההוטו, ומנהיג המפלגה מלכיור נדאדיה היה לנשיא ההוטו הראשון של המדינה. ברם, הוא נרצח חודשים אחדים לאחר מכן על ידי קבוצת קצינים השייכת לשבט הטוטסי, ובעקבות הרצח פרצה מלחמת האזרחים בבורונדי שנמשכה עד שנת 2005.
פוליטיקה

בורונדי מוגדרת לפי החוקה כדמוקרטיה נשיאותית, עם מערכת רב-מפלגתית. נשיא בורונדי הוא ראש המדינה וראש הרשות המבצעת. כיום יש 21 מפלגות רשומות במדינה. החוקה נכתבה במרץ 1992, והיא תוקנה בשנת 1998.
הפרלמנט במדינה הוא דו-ביתי. בחירות לשני הבתים נערכת מדי חמש שנים.
הסנאט (הבית העליון) מכיל 43 מושבים. הסנאט נבחר ממועצות מ-18 מחוזות. כל מחוז מחויב לאיזון שווה בין הוטו לטוטסי. לפי החוקה, 30% מהמושבים שמורים לנשים.
באספה הלאומית (הבית התחתון) ישנם 121 נציגים.
שני בתי הפרלמנט הם אלו שבוחרים אחת לחמש שנים את הנשיא אשר ממנה את ממשלתו. הנשיא יכול למנות גם 14 סנאטורים לממשלה. לפחות שני שלישים מנציגי הפרלמנט צריכים לאשרר את הממשלה על מנת שזו תוכל לתפקד.
השלטון בבורונדי סופג ביקורת רבה מארגונים כגון Human Rights Watch ואמנסטי אינטרנשיונל על פגיעותיו בזכויות האדם. ביקורת נוספת היא כתוצאה מהאיסור על הומוסקסואליות שהתקבל במרץ 2009 – איסור שיכול להביא לשנתיים עד שלוש שנות מאסר וקנס של עשרות אלפי פרנקים.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בורונדי היא אחת המדינות העניות בעולם. המערכת המשפטית הענייה, חוסר הנגישות להשכלה והתפשטות האיידס גורמות ל-80% מאוכלוסיית לחיות בעוני ולמחסור במזון ברחבי המדינה. כתוצאה מן העוני, בורונדי תלויה רבות בסיוע בין-לאומי.
בנוסף הבנק העולמי שם את בורונדי כאחת משלוש המדינות העניות בעולם ביחד עם הרפובליקה המרכז-אפריקאית והרפובליקה הדמוקרטית של קונגו.
90% מהאוכלוסייה מתפרנסים מחקלאות מה שהופך את כלכלת המדינה תלוי במזג האוויר. הייצוא העיקרי של בורונדי הוא קפה ותה.
התוצר המקומי הגולמי (תמ״ג) לנפש בבורונדי עמד ב-2014 על כ-265$, מן הנמוכים בעולם.
גאוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בורונדי היא אחת המדינות הקטנות באפריקה. היא גובלת עם רואנדה בצפון, טנזניה במזרח ובדרום והרפובליקה הדמוקרטית של קונגו במערב כאשר נהר רוזיזי ואגם טנגניקה מפרידים ביניהם.
בורונדי ממוקמת על בקע אלברטין, שהוא שלוחה מערבית של בקע מזרח-אפריקה. המדינה מתפרשת על שטח של 27,830 קמ"ר. הגובה הממוצע שלה הוא 1,707 מטרים. הפסגה הגבוהה ביותר היא הר הֶהָה (Heha, בגובה 2,685 מטר) השוכן מעט דרומית־מערבית לבוג'ומבורה.
בעקבות ריבוי האוכלוסייה נכרתו רוב היערות במדינה, מה שגרם לפגיעה קריטית בסביבת המחיה הטבעית של בעלי החיים. כיום נשארו בה רק כ־600 קמ"ר של שטחים מיוערים.
דמוגרפיה

אוכלוסיית בורונדי מנתה ב-2016 כ-11.6 מיליון נפש, על-פי נתוני האו"ם. האוכלוסייה צעירה – מעל 45% הם בני 15 ומטה. שיעור גידול האוכלוסייה גבוה (3.6% ב-2007, 3.3% בשנים 2010–2015) ותוחלת החיים נמוכה ביותר – כ-58 שנים לנשים ו-54.2 שנים לגברים, לפי הערכת האו"ם. האוכלוסייה מתגוררת ברובה הגדול (88% ב-2015) באזורים כפריים, אך שיעור האוכלוסייה העירונית במגמת עלייה; במדינה רק עיר גדולה אחת, הבירה לשעבר בוג'ומבורה. צפיפות האוכלוסין היא בין הגבוהות ביותר באפריקה – כ-449 נפש לקמ"ר.
מבחינה אתנית, ע"פ הערכת ספר העובדות העולמי של הCIA, כ-85% מן התושבים הם בני הוטו, כ-14% הם בני טוטסי, והאחוז הנותר הם בני טווה (Twa), עם פיגמי שישב באזור מימי קדם, לפני בואם של ההוטו והטוטסי. בנוסף חיים במדינה כמה אלפי תושבים ממוצא אירופי וממוצא הודי. ההרכב האתני דומה לזה שברואנדה השכנה.
קיימות טענות סותרות לגבי ההתפלגות הדתית של תושבי בורונדי, אך אין ספק שרוב התושבים (הערכות נעות בין שני שלישים ל-90 אחוזים) הם נוצרים, שרובם קתולים ומיעוטם פרוטסטנטים. חלק ניכר מן התושבים מחזיקים באמונות מקומיות שונות, לעיתים לצד האמונה הנוצרית. הממשלה העריכה ששיעור המוסלמים במדינה הוא כאחוז אחד בלבד, אך קבוצות מוסלמיות טוענות שהוא עומד על 8 עד 10 אחוזים והערכה זו תואמת להערכת ספר העובדות העולמי.
השפות הרשמיות הן קירונדי וצרפתית. סוואהילי מדוברת באזורים מסוימים.
ראו גם

רצח העם בבורונדי
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  בורונדי - עצמאית, קול העם, 1 ביולי 1962
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  Burundi MPs vote to move capital city, The East African (באנגלית)
↑  ANDRÉ GUICHAOUA, Why is Burundi the 'Poorest' Country in the World?, African Liberty, ‏2022-08-06 (באנגלית אמריקאית)
1 2 3 4  נתונים על בורונדי באתר האו"ם
↑  Burundi celebrates Muslim holiday, אתר ה-BBC, 3 בנובמבר 2005
| מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| חבלי ארץ  "לא מוכרים" | סומלילנד • רפובליקת סהרה הערבית הדמוקרטית |  |
| שטחים תלויים | הטריטוריה הבריטית באוקיינוס ההודי • סנט הלנה, אסנשן וטריסטן דה קונה • האיים הקנריים • סאוטה • מלייה • מדיירה • מיוט • ראוניון • סוקוטרה |  |
| האימפריה הקולוניאלית הגרמנית 1871–1919 הקיסרות הגרמנית |
| --- | --- | --- |
| אפריקה | מזרח אפריקה הגרמנית: טנגניקה, רואנדה-בורונדי, וויטולנד, משולש קיונגה דרום-מערב אפריקה הגרמנית: נמיביה מערב אפריקה הגרמנית: קמרון הגרמנית, טוגולנד |  |
| האוקיינוס השקט | גינאה החדשה הגרמנית: קייזר-ווילהמסלנד, ארכיפלג ביסמרק, איי שלמה הגרמנים, בוגנוויל, נאורו, איי מרשל הגרמנים, איי מריאנה, איי קרוליינה, מיקרונזיה, פלאו סמואה הגרמנית |  |
| סין | אזור הזיכיון במפרץ ג'יאוג'ואו, צ'ינגדאו, אזור ההשפעה בשאנדונג |  |
| --- | --- |
בקרת זהויות :  NLI: 987007552775505171  BNE: XX453849  BnF: cb11934380r (data)  GND: 4009181-8  HDS: 003439  ISNI: 0000 0001 2097 7669  KulturNav: 80a9413f-742f-454c-8156-971946a30095  LCCN: n81025977  MusicBrainz: bd96f09c-c2a8-3996-b52f-291521b688c0  NARA: 10044244  NDL: 00561085  NKC: ge128863  NSK: 000730593  RERO: 02-A003060668  SELIBR: 144637  SUDOC: 02658350X  UKPARL: D8SFUMRE  VIAF: 157863385   WorldCat (עם VIAF): 157863385
חגיגה לעיניים

ערך זה עוסק בסרטו של אסי דיין. אם התכוונתם לסדרה התיעודית, שעוסקת בקולנוע הישראלי, ראו .
| --- | --- |

 בימוי:  אסי דיין
 הופק בידי:  אסי דיין נפתלי אלטר
 תסריט:  אסי דיין נפתלי אלטר
 עריכה:  דוד טור
 שחקנים ראשיים:  יוסף שילוח   מוסקו אלקלעי   טליה שפירא   דורי בן זאב   מרדכי בן זאב   אבנר חזקיהו   מרים גבריאלי
 מוזיקה:  נפתלי אלטר
 צילום:  יעקב קלח
 מדינה:  ישראל
 הקרנת בכורה:  1975 
 משך הקרנה:  86 דקות
 שפת הסרט:  עברית
 סוגה:  סרט קומדיה שחורה 
 סרט הבא:  גבעת חלפון אינה עונה
 דף הסרט ב־IMDb
 
חגיגה לעיניים הוא סרט קולנוע ישראלי, מסוגת קומדיה שחורה, שיצא לאקרנים בשנת 1975 בבימויו של אסי דיין שגם כתב את תסריט והפיקו יחד עם נפתלי אלטר במאי 1973. בסרט שהושפע מיצירות הקולנוע של פליני ומחזות התיאטרון של יוג'ין יונסקו וסמואל בקט כיכבו יוסף שילוח בתפקיד הראשי של המשורר שאול הכהן, ולצדו גלריית שחקנים בכירים, ביניהם מוסקו אלקלעי, טליה שפירא, דורי בן זאב, מרדכי בן זאב, אבנר חזקיהו, מרים גבריאלי, משה איש כסית, זישא גולד, ואלכסנדר יהלומי.
הסרט נחל כישלון צורב בקופות ובעקבותיו נקלעו הבמאי אסי דיין והמפיק-מלחין נפתלי אלטר ודיין לחובות גדולים.
כמו כן, בעקבות סכסוך משפטי בנוגע לזכויות הפצת הסרט, הסרט אינו זמין לצפייה לקהל הרחב מאז 1992, כשהוקרן בערוץ הראשון. מספר קטעי ארכיון מתוך הסרט שולבו בסדרות התיעודיות "החיים כשמועה" אודות אסי דיין, אשר שודרה בשנת 2012 בערוץ 8, וכן ב"חגיגה לעיניים – סיפורו של הקולנוע הישראלי" אשר שודרה בערוץ הראשון בשנת 2015, ואף נקראת על שמו.
שיר הנושא של הסרט, אותו כתב ומבצע אלטר, הוא "ועכשיו שירים".
עלילה

במרכז עלילת הסרט עומד משורר בשם שאול הכהן אשר מגיע למושבה מטולה בכוונה להתאבד. הוא שוהה באחד משני בתי המלון היחידים ביישוב, בו מתקיימות הכנות לקראת חתונה של זוג צעיר. תושבי העיירה מצילים את שאול מניסיונותיו לסיים את חייו. אולם כשמארחיו מגלים ספר שירים שכתב בין חפציו וחושפים את זהותו, התושבים משנים את דעתם. הם סבורים כי התאבדותו של משורר לאומי חשוב ביישוב תהפוך את המקום הנידח לאתר עלייה לרגל. מאותו רגע הם מנסים לדרבן את המשורר להתאבד. אבל שאול כבר התקרב לצעירה מקומית, וכעת הוא רוצה לחיות.
אסי דיין הסביר כי הסרט הוא "אלגוריה על חברה שרוצה לכפות על הפרט להקריב את עצמו למענה".
סופר תוכים

| --- | --- |

סמליל הסדרה בעברית והדמויות הראשיות מימין לשמאל: אייס, פולי.
 יוצרים:  סטיבן פ' ברין, ג'ניפר מונייר-וויליאמס
 מדבבים:  ראו מדבבים
 מדבבים בעברית:  ראו מדבבים
 ארץ מקור:  אירלנד אירלנד
 שפות:  אנגלית (דובבה לנוספות, ביניהן עברית)
 מספר עונות:  1
 מספר פרקים:  20
 הפקה
 חברת הפקה:  Brown Bag Films (אנ')
 שידור
 רשת שידור:  Universal Kids
 רשת שידור בישראל:  ערוץ הילדים BIGI HOT באזז
 תקופת שידור מקורית:  19 בינואר 2020 – 5 בנובמבר 2020
 תקופת שידור בישראל:  6 בפברואר 2022 – 3 במרץ 2022
 קישורים חיצוניים
 דף התוכנית ב-IMDb
סופר תוכים (באנגלית: Powerbirds) היא סדרת טלוויזיה מונפשת אירית-אמריקאית לילדים, שנוצרה על ידי סטיבן פ' ברין וג'ניפר מונייר-וויליאמס. הסדרה הופקה על ידי Brown Bag Films.
הסדרה החלה את שידוריה בארצות הברית בערוץ Universal Kids ב-19 בינואר 2020. בישראל, החלה הסדרה את שידוריה ב-6 בפברואר 2022 בערוץ הילדים בדיבוב לעברית; פרקי הסדרה הופצו גם ב-BIGI; בשנת 2023, הסדרה החלה את שידוריה בערוץ HOT באזז עם פתיחתו.
תקציר העלילה

הסדרה עוקבת אחר פולי ואייס, תוכי מחמד השייכים לבן אדם בשם מקס, חובב ספרי קומיקס. בזמן שמקס עוזב את ביתו, הם הופכים ל"סופר תוכים", מצילים את עירם ומונעים מהנבלים לחבל באירועים שמקס מתכנן ללכת אליהם.
מדבבים

הדיבוב העברי בוים על ידי אפי בן ישראל, והופק על ידי ענבר שטגר עזרא. הדיבוב נעשה באולפני דאבי דאב.
| דמות | מדבב/ת באנגלית | מדבב/ת בעברית |
| --- | --- | --- |
| פולי | טרה סטרונג | אליענה מגון |
| אייס | קורי דורן | יהונתן מגון |
| אשר סטאשר | קורי דורן | גילן שחף |
| מקס | אורלנדו לוקאס | איתמר אולייר |
| מינרווה | שאנון המילטון | שיר כהן |
| סקראפר | טיילר מוריי | אורי זלצמן |
| ניבלס | רוב טינקלר | יובל גרבש |
| קלודט | אוואני רוזן | הדר שחף-מעיין |
| קריינות | דבן מאק | גדי לוי |
דמויות נוספות שהופיעו במהלך הסדרה דובבו בעברית על ידי מעיין עדן, ענת ניב, שני אליהו, יהלי עזרא, מילה לב ואדם זילברמן. שיר הפתיחה של הסדרה בוצע על ידי גילן שחף.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 20 | 19 בינואר 2020 | 5 בנובמבר 2020 | 6 בפברואר 2022 | 3 במרץ 2022 |
הערות שוליים

↑  Powerbirds | BRAND NEW SERIES, פייסבוק, ‏2019-12-11
↑  Universal Kids’ ‘Powerbirds’ Leave the Nest Jan. 19, Animation Magazine, ‏2019-12-11
לגדול בין זאבים

| --- | --- |

כרזה
 סוגה:  מדע בדיוני   דרמה
 יוצרים:  אהרון גוזיקווסקי
 כותבים:  אהרון גוזיקווסקי, Heather Bellson 
 בימוי:  לוק סקוט, ג'יימס יוז, סרג'ו מימיקה-גזאן, רידלי סקוט, Alex Gabassi 
 שחקנים:  אמנדה קולין   אבובכר סלים   וינטה מקגראת'   ניב אלגר   טרוויס פימל
 פסקול:  בן פרוסט   מארק סטריית'נפלד
 ארץ מקור:  ארצות הברית 
 שפות:  אנגלית 
 מקום התרחשות:  קפלר-22b, כדור הארץ 
 מספר עונות:  2 
 מספר פרקים:  18 
 הפקה
 מפיק:  ג'ון קוייפר
 מפיקים בפועל:  רידלי סקוט   אהרון גוזיקווסקי   מרק הופמן   דייוויד ו. צוקר   אדם קולברנר   ג׳ורדן שיהאן
 חברת הפקה:  פילם אפריקה   Lit Entertainment   Shadycat Productions   סקוט פרי הפקות
 הפצה:  וורנר מדיה
 עורכים:  קלייר סימפסון   מייקל רוסיו   ג'ניפר ברדוט
 אתר צילומים:  דרום אפריקה, קייפטאון, הכף המערבי 
 צלמים:  דאריוז וולסקי   רוס אמרי   אריק מסרשמידט
 מוזיקה:  בן פרוסט 
 אורך פרק:  42-55 דקות
 שידור
 רשת שידור:  HBO Max 
 רשת שידור בישראל:  yes
 תקופת שידור מקורית:  3 בספטמבר 2020 – 17 במרץ 2022 
 תקופת שידור בישראל:  18 בינואר 2022 – רץ
 קישורים חיצוניים
 HBO Max
 דף התוכנית ב-IMDb
 
לגדול בין זאבים (באנגלית: Raised by wolves) היא סדרת דרמה מדע־בדיונית אמריקאית, שנוצרה בידי אהרון גוזיקווסקי עבור שירות הסטרימינג HBO Max. הסדרה יצאה לאור ב-3 בספטמבר 2020 ועונתה הראשונה כללה עשרה פרקים. רידלי סקוט ביים את הפרקים הראשונים והפיק בפועל את כל הסדרה. הסדרה חודשה לעונה שנייה זמן קצר לאחר עליית העונה הראשונה. העונה השנייה עלתה ב-HBO Max ב-3 בפברואר 2022. ב-3 ביוני 2022 הסדרה בוטלה.
תקציר העלילה

עלילת הסדרה מתרכזת בשני אנדרואידים, אבא ואמא, המופקדים על גידול ילדים אנושיים בכוכב הלכת החוץ־שמשי קפלר-22b, לאחר שכדור הארץ נהרס ב"מלחמה הגדולה" בין אתאיסטים לוחמניים למסדר דתי קנאי המכונה "המיתראים".
שחקנים ודמויות

אמנדה קולין – אמא/לאמיה. אנדרואיד מלחמה רב עוצמה, שתוכנת מחדש על מנת לגדל מושבה אנושית אתאיסטית על כוכב הלכת קפלר-22b.
אבובכר סלים – אבא. אנדרואיד שירות שתוכנת מחדש כדי להגן ולתמוך בילדי המושבה.
וינטה מקגראת' – קמפיון. השורד היחיד מבין ששת הילדים שהובאו כעוברים לקפלר-22b על ידי אמא ואבא.
ניב אלגר – סו/מרי. חיילת אתאיסטית ובת זוגו של קיילב. על כדור הארץ, מרי וקיילב הרגו זוג מיתראים, סו ומרקוס, והחליטו לגנוב את זהותם על מנת לעלות על החללית המיתראית הנוסעת לקפלר-22b. את דמותה של מרי במראה המקורי מגלמת סיינה גילורי.
טרוויס פימל – מרקוס/קיילב. חייל אתאיסטי ובן זוגה של מרי. את דמותו של קיילב במראהו המקורי מגלם ג'ק הוקינס.
ג'ורדן לאורן – טמפסט. מיתראית, שרדה את המשימה.
פליקס ג׳יימיסון – פול. בנם הביולוגי של מרקוס וסו, שגודל על ידי קיילב ומרי.
אית׳ן הזארד – האנטר. צעיר ששרד את התרסקות הארון.
עאסיה שאה – הולי. ילדה ששרדה את התרסקות הארון.
אייבי וונג – ויטה. ילדה ששרדה את התרסקות הארון.
מתיאס וארלה – לוציוס. חייל מיתראי נאמן ששרד את התרסקות הארון.
פטר כריסטופרסן – קליבר (עונה 2)
סלינה ג'ונס – סבתא (עונה 2)
מורגן סנטו – ווריל (עונה 2)
ג'יימס הארקנס – טמרליין (עונה 2)
קים אנגלברכט – דסימה (עונה 2)
ג'ניפר סאיינג – נרווה (עונה 2)
סקירה

| עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 3 בספטמבר 2020 | 1 באוקטובר 2020 |
|  | 2 | 8 | 8 | 3 בפברואר 2022 | 17 במרץ 2022 |
פרקים > עונה ראשונה

| מס' בסדרה | מס' בעונה | שם הפרק    | תאריך שידור מקורי |  |  |
| --- | --- | --- | --- | --- | --- |
| 1 | 1 | Raised by Wolves | רידלי סקוט | אהרון גוזיקווסקי | 3 בספטמבר 2020 |
שני אנדרואידים מקבלים את המשימה לגדל ילדים אנושיים על כוכב הלכת קפלר-22b לאחר שכדור הארץ נחרב ב"מלחמה הגדולה".
| 2 | 2 | Pentagram | רידלי סקוט | אהרון גוזיקווסקי | 3 בספטמבר 2020 |
אמא מנסה לשלב את ילדי המיתראים בחיי היישוב, אך אלה מזהירים את קמפיון מפני האנדרואידים המגדלים אותו. סכנה חדשה מאיימת על היישוב.
| 3 | 3 | Virtual Faith | לוק סקוט | אהרון גוזיקווסקי | 3 בספטמבר 2020 |
קמפיון חושד שאמא מרעילה אותו ואת הילדים האחרים ומתכנן בריחה. מרקוס וסו רוצים להציל את פול ומנסים לשכנע את ניצולי התיבה המיתראית לחלץ את הילדים.
| 4 | 4 | Nature's Course | לוק סקוט | אהרון גוזיקווסקי | 10 בספטמבר 2020 |
אבא מנסה ללמד את הילדים איך לצוד למאכל את היצורים שבכוכב. המיתראים מגלים מבנה מסתורי וסבורים שהוא מגשים נבואה. מרקוס מתעמת עם מנהיג המיתראים.
| 5 | 5 | Infected Memory | סרג'ו מימיקה-גזאן | הת'ר בלסון | 10 בספטמבר 2020 |
מרקוס מתקדם עם התוכנית לחילוץ הילדים. קמפיון ופול מתחברים במסע לחיפוש מזון. אמא מנסה ללמוד עוד על מוצאה.
| 6 | 6 | Lost Paradise | סרג'ו מימיקה-גזאן | דון ג'ו | 17 בספטמבר 2020 |
חידוש הקשר עם היוצר שלה מסיח את דעתה של אמא מהמיתראים המכתרים בהובלתם של מרקוס וסו, הנחושים לחלץ את פול.
| 7 | 7 | Faces | אלכס גבסי | קארן קמפבל | 17 בספטמבר 2020 |
אבא מתעמתת עם מרקוס לגבי לעברו האמיתי. קמפיון ניצב לפני בחירה בעלת השלכות קשות. אבא מתוכנת מחדש, ולאמא נשקפת סכנה חמורה.
| 8 | 8 | Mass | אלכס גבסי | שינייד דיילי | 24 בספטמבר 2020 |
הלהט הדתי של מרקוס גובר. פול מנסה לעזור לקמפיון לברוח. אמא חווה תקלה מוזרה בגופה ומנסה לברר את משמעותה.
| 9 | 9 | Umbilical | ג'יימס האווס | אהרון גוזיקווסקי | 24 בספטמבר 2020 |
סו נחושה להגן על הילדים ומתקשה לבטוח באמא. מרקוס המעורער גורם למיתראים לפקפק במנהיגותו.
| 10 | 10 | The Beginning | לוק סקוט | אהרון גוזיקווסקי | 1 באוקטובר 2020 |
פול מפגין התנהגות מטרידה הטורפת את הקלפים. אבא מתמודד עם רגשות אנושיים כשנודע לו על ההריון של אמא. אבא ואמא חושפים סוד בנוגע ליצורים בכוכב.
פרקים > עונה שנייה

|  מס' בסדרה |  מס' בעונה |  שם הפרק |  בימוי | תסריט |  תאריך שידור מקורי |
| --- | --- | --- | --- | --- | --- |
| 11 | 1 | The Collective | ארנסט דיקרסון | אהרון גוזיקווסקי | 3 בפברואר 2022 |
| 12 | 2 | Seven | ארנסט דיקרסון | אהרון גוזיקווסקי | 3 בפברואר 2022 |
| 13 | 3 | Good Creatures | סונו גונרה | ג׳וליאן מאיאויס | 10 בפברואר 2022 |
| 14 | 4 | Control | סונו גונרה | קארן קמפבל | 17 בפברואר 2022 |
| 15 | 5 | King | אלכס גבאסי | אהרון גוזיקווסקי | 24 בפברואר 2022 |
| 16 | 6 | The Tree | אלכס גבאסי | אהרון גוזיקווסקי | 3 במרץ 2022 |
| 17 | 7 | Feeding | לוקס אטין | אהרון גוזיקווסקי | 10 במרץ 2022 |
| 18 | 8 | Happiness | לוקס אטין | אהרון גוזיקווסקי | 17 במרץ 2022 |
ביקורת

העונה הראשונה זכתה לביקורות חיוביות בדרך כלל, עם דירוג ממוצע של 7.1/10 מבין 57 ביקורות, לפי האתר Rotten Tomatoes. כמו כן מחזיקה הסדרה בדירוג צופים של 7.5/10 באתר IMDb.
הערות שוליים

↑  Hersko, Tyler (5 באוגוסט 2020). "'Raised By Wolves' Trailer: Ridley Scott's HBO Max Series Sets Premiere Date". IndieWire. ארכיון מ-5 באוגוסט 2020. נבדק ב-5 באוגוסט 2020. {{cite web}}:  (עזרה)
↑  Hale, Mike (2 בספטמבר 2020). " 'Raised by Wolves' Review: Ridley Scott Among the Androids". New York Times. ארכיון מ-3 בספטמבר 2020. נבדק ב-3 בספטמבר 2020. {{cite web}}:  (עזרה)
↑  White, Peter (17 בספטמבר 2020). "'Raised By Wolves' Renewed At HBO Max For Season 2". Deadline Hollywood. ארכיון מ-17 בספטמבר 2020. נבדק ב-17 בספטמבר 2020. {{cite web}}:  (עזרה)
↑  Britta Devore (14 בדצמבר 2021). "'Raised by Wolves' Reveals Season 2 Premiere Date on HBO Max". Collider. נבדק ב-1 באפריל 2022. {{cite web}}:  (עזרה)
↑  "'Raised by Wolves' Season 2 Is Coming in Early 2022 on HBO Max". Collider (באנגלית אמריקאית). 2021-10-22. נבדק ב-2021-11-15.
↑  "Raised By Wolves Season 2 To Release On HBO Max In Early 2022". ScreenRant (באנגלית אמריקאית). 2021-10-23. נבדק ב-2021-11-15.
↑  "Raised by Wolves – Listings". The Futon Critic. ארכיון מ-13 בנובמבר 2020. נבדק ב-6 באוגוסט 2020. {{cite web}}:  (עזרה)
↑  Schwartz, Ryan (June 3, 2022). Raised by Wolves Cancelled After 2 Seasons at HBO Max. TV Line. Retrieved June 3, 2022
↑  מה רואים הלילה: סדרת מד"ב מטלטלת של HBO שאין לה אלוהים, באתר "Time Out ישראל", 18 בינואר 2022
↑  Raised by Wolves S01 באתר ביקורות הסרטים Rotten Tomatoes (באנגלית)
↑  Raised by Wolves S01 במסד הנתונים הקולנועיים IMDb (באנגלית)
בגין (סרט)

| --- | --- |

משה איבגי כמנחם בגין בסרט "בגין"
 בימוי:  אורי ענבר
 הופק בידי:  עמי אמיר, אריק ברנשטיין
 שחקנים ראשיים:  משה איבגי
 מדינה:  ישראל
 חברה מפיצה:  טלעד
 שיטת הפצה:  סרט טלוויזיה
 הקרנת בכורה:  1998
 משך הקרנה:  40 דקות
 שפת הסרט:  עברית
 סוגה:  סרט ביוגרפי 
 דף הסרט ב־IMDb
 
בגין הוא סרט טלוויזיה ישראלי שיצא לאקרנים ב-1998, העוסק בחייו של ראש הממשלה לשעבר מנחם בגין. את הסרט ביים אורי ענבר, על פי סיפור מאת אמנון דנקנר. השחקן הראשי הוא משה איבגי.
עלילה

הסרט מתאר את חייו של מנחם בגין מתחילת דרכו כמפקד האצ"ל עד כהונתו כראש ממשלה בזמן מלחמת שלום הגליל ואחריה, ובהמשך התפטרותו, הסתגרותו ומותו ב-9 במרץ 1992 בגיל 78. איבגי מגלם את בגין, המספר מדוע הסתגר בביתו בשנותיו האחרונות. הסרט מתרחש כולו בביתו של בגין, בתקופה שאחרי הפרישה מראשות הממשלה.
רובוטריקים: המלחמה על סייברטרון - הטרילוגיה

| --- | --- |

לוגו הטרילוגיה
 מבוסס על:  הרובוטריקים מאת טאקארה טומי והסברו
 סוגה:  מדע בדיוני, פעולה
 כותבים:  ברנדון ג'יי איסטון, ג'ורג קרסטיק, פ.ג'יי דהסנטו, גאווין היגנייט
 מדבבים:  ג'ייק פאושי, אדוארד בוסקו, קייזר ג'ונסון, ביל רוג'רס, רפאל גולדשטיין, ג'ימי סטאפורד, ארון ואוץ', מארק ויטן, ג'ו זיג'ה, שון הוקינס, ג'ייסון מרנוצ'ה, פרנק טודארו, קית' סילברסטיין
 ארץ מקור:  ארצות הברית ארצות הברית   יפן יפן
 שפות:  יפנית 
 מספר עונות:  3
 מספר פרקים:  18
 הפקה
 מפיקים בפועל:  ברני בורנס, מאט הולו, פ.ג'יי דהסנטו, טד ביאסלי, קוהיי אובארה, ג'וארג באכמאייר
 חברת הפקה:  Rooster Teeth Studios Polygon Pictures Allspark Animation
 מוזיקה:  אלכסנדר בורנשטיין
 אורך פרק:  22-24 דק'
 שידור
 רשת שידור:  Netflix
 תקופת שידור מקורית:  30 ביולי 2020 – 29 ביולי 2021
 קישורים חיצוניים
 דף התוכנית ב-IMDb
 
רובוטריקים: המלחמה על סייברטרון - הטרילוגיה (באנגלית: Transformers: War for Cybertron Trilogy) הוא זיכיון צעצועים וטרנסמדיה המהווה חלק מזיכיון הרובוטריקים של חברת הסברו. טרילוגיה זו אינה קשורה למשחק המחשב באותו שם.
הטרילוגיה מחולקת לשלושה חלקים, כאשר כל חלק מורכב משישה פרקים בני 20 דקות כ"א. שלושת החלקים בטרילוגיה הם Siege ("מצור"), Earthrise ("זריחת הארץ") ו-Kingdom ("ממלכה") והם שודרו בין 30 ביולי 2020 לבין 29 ביולי 2021. אתר הביקורות Rotten Tomatoes העניק לחלק הראשון של הטרילוגיה ציון של 100% בהתבסס על סך כולל של 119 ביקורות, בציינו כי "'מצור' נושף חיים חדשים בזיכיון הרובוטריקים באמצעות אנימציה מרהיבה, עומק פילוסופי מפתיע והנאה מובטחת".